《采桑玉堂阴二首答篁墩学士 其一》
明代·李东阳

采桑玉堂阴，分蚕长安郭。一劳累百枚，再分连数箔。

宁知贵富累，此物能沃若。平生畎亩忧，黾勉怀力作。

嗟彼衣锦儿，空言养蚕乐。吴机咏濯濯，周叶歌莫莫。

遗我通家人，同心故相托。爱之敢轻弃，弱女方就学。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。